En ung kvindelig feriegæst i Skagen måtte tilkalde assistance fra politiet, da hun fandt en ubuden mandlig gæst i sin seng.

En 20-årig kvinde ringede med en noget usædvanlig anmeldelse til Nordjyllands Politi natten til lørdag. Hun havde fundet en ubuden sovende mand i sin seng. - Det viser sig, at han var gået forkert og var blevet træt, fortæller vagtchef Carsten Kjær, Nordjyllands Politi. Poliitiet fik meldingen 05.36. De kom og hentede manden, der viste sig at være en 19-årig feriegæst. - Han blev sigtet for husfredskrænkelse og anholdt, siger vagtchefen.